טור דה פראנס 2023

טור דה פראנס 2023 הוא המהדורה ה-110 של הטור דה פראנס, מרוץ האופניים השנתי המתקיים בצרפת. הטור נפתח בבילבאו, ספרד, ב-1 ביולי והסתיים בקטע ה-21 בשאנז אליזה, פריז, ב-23 ביולי. יונאס וינגגור הדני מקבוצת יומבו–ויסמה (שניצחה בקטגוריית הקבוצות) זכה במרוץ כולו בפעם השנייה ברציפות לאחר שהקדים את טאדיי פוגאצ'אר מסלובניה, שזכה בקטגוריית הרוכב הצעיר, ב-7 דקות ו-29 שניות. ויקטור קמפנרטס ויספר פיליפסן הבלגים זכו בקטגוריית הרוכב ההתקפי ובקטגוריית הנקודות (בהתאמה), וג'וליו צ'יקונה האיטלקי זכה בקטגוריית ההרים. 22 קבוצות אופניים משתתפות בטור. כל 18 קבוצות ה-UCI World Tour הוזמנו אוטומטית, ואליהן הצטרפו 4 קבוצות UCI ProSeries: שתי הקבוצות המדורגות ראשונות בשנת 2022, לוטו–דסטני וטוטאל אנרג'יס (Team TotalEnergies), יחד עם Uno-X Pro Cycling Team וישראל - פרמייר טק שנבחרו על ידי ארגון אמאורי שמארגן את הטור. הקבוצות הוכרזו ב-4 בינואר 2023. UCI WorldTeams AG2R Citroën אלפסין–דקונינק ארקאה–סאמסיק אסטנה–קזחסטן בורה–הנסגרוהה קופידיס EF Education–Nippo Groupama–FDJ אינאוס גרנדיירס אינטרמארשה–ואנטי–גובר מאטריו טרק-סגפרדו קבוצת מוביסטאר קוויק-סטפ אלפא וייניל קבוצת בחריין–ויקטוריוס Team DSM קבוצת ג'ייקו - אלולה יומבו–ויסמה יו. איי. אי. אמירטס UCI ProTeams ישראל - פרמייר טק לוטו–דסטני קבוצת טוטאל אנרז'י קבוצת Uno-X Pro בינואר 2022 הודיע ארגון Amaury Sport כי חבל הבסקים בספרד יארח את הגראנד דפארט (Grand Départ), הקטע הראשון, בבילבאו. זו הייתה הפעם השנייה שחבל הבסקים מארח את תחילת הטור, לאחר שסן סבסטיאן עשתה זאת ב-1992. באוקטובר 2022 הוכרז המסלול המלא. המירוץ החל בבילבאו, ליד מוזיאון גוגנהיים, לפני המעבר לצרפת בקטע 3. לאחר שני שלבים בהרי הפירנאים חזר הטור חזר לפוי דה דום לראשונה מאז 1988. לאחר יום המנוחה הראשון יחצה הטור את המאסיף סנטרל אל הרי האלפים, כאשר שלב 13 ביום הבסטיליה יסתיים בסיום פסגה בקול דו גראן קולומבייר. סיום פסגה נוסף יגיע שני קטעים מאוחר יותר, הפעם בסן-ז'רווה-לה-בה. לאחר מרוץ נגד השעון בשלב 16, קטע 17 יכלול את הטיפוס הגדול ביותר, עם למעלה מ-5,000 מטרים טיפוס מצטבר בדרך לקורשבל. שני שלבי מעבר יובילו ליום הלפני אחרון, שיסתיים בלה מארקשטיין שבהרי הווז', לפני העברה של 500 קילומטרים לקטע הגמר החגיגי בפריז. השבוע הראשון של הטור תואר על ידי רוכבים כקשה ביותר, כיוון שכלל קטעים גבעיים והרריים, בניגוד למקובל בשבוע הראשון של הטור שבו נכללים בדרך כלל קטעים מישוריים. באופן כללי, המסלול נחשב טוב למטפסים, כאשר אורך המרוץ היחיד נגד השעון הוא 22.4 קילומטרים בלבד. הטור דה פראנס 2023 היה צפוי להיות דו-קרב בין האלוף המכהן יונאס וינגגור (יומבו–ויסמה) לבין המנצח בשנים 2020 ו-2021, טאדיי פוגאצ'אר (יו. איי. אי. אמירטס). שניהם סיימו במקום הראשון והשני בהתאמה בשנה שלפני כן, כשהמיקומים היו הפוכים בטור דה פראנס 2021. השניים התחרו אחד נגד השני בתחילת העונה בפריז–ניס, בו ניצח פוגאצ'אר ווינגגור סיים שלישי. כושרו של וינגגור השתפר עם התקדמות העונה, והוא ניצח בשלושה קטעים ובדירוג הכללי בטור של חבל הבסקים. בקריטריום דו דופינה, אחד ממרוצי ההכנה החשובים לטור, הוא ניצח בשני קטעים וגם בדירוג הכללי בהפרש הגדול ביותר מאז 1993. פוגאצ'אר השתתף במרוצי האביב וזכה להישגים יוצאים מן הכלל כשניצח ברונדה ון פלנדרן, במרוץ אמסטל גולד ובלה פלש ואלון. הוא גם הגיע למקום הרביעי במילאנו – סן רמו ושלישי ב-E3 סקסו בנק קלאסיק. נפילה ופציעה בסוף אפריל בלייז'–בסטון–לייז' קטעו את העונה שלו והעמידו את איכות הכנותיו לטור דה פראנס בסכנה. אחרי וינגגור ופוגאצ'אר, הפייבוריטים לניצחון היו ג'יי הינדלי (בורה–הנסגרוהה), אלוף הג'ירו ד'איטליה 2022, מיקל לנדה (קבוצת בחריין–ויקטוריוס), אנריק מאס (קבוצת מוביסטאר), דויד גאודו (Groupama–FDJ), אלוף הג'ירו ד'איטליה לשעבר ריצ'רד קאראפאס (EF Education–Nippo), בן או'קונור (AG2R Citroën), ורומן בארדה ( Team DSM). בעקבות ניצחונו בטור דה סוויס התווסף לרשימת המועמדים הפוטנציאליים גם שמו של מתיאס סקילמוסה (טרק-סגפרדו). מועמדים פחות סבירים היו אדם ייטס (יו. איי. אי. אמירטס), אחיו סיימון ייטס (קבוצת ג'ייקו - אלולה), דניאל מרטינס וטום פידקוק (שניהם מאינאוס גרנדיירס), וג'וליו צ'יקונה (טרק-סגפרדו). איגן ברנל (אינאוס), הזוכה בטור דה פראנס 2019, לא קיבל סיכויים גדולים לניצחון מפני שעדיין נמצא בשלבי התאוששות מתאונה מסכנת חיים בשנה שלפני כן, על אף הופעה טובה בקריטריום דו דופינה. המנצח ארבע פעמים כריס פרום (ישראל - פרמייר טק), שלא הצליח לחזור לכושרו לאחר תאונה קשה ב-2019, נותר מחוץ לסגל הטור של קבוצתו. הנעדרים הבולטים מהמרוץ היו הארבעה שהעדיפו להתחרות בג'ירו ד'איטליה 2023, בו רכבו יותר קילומטרים: אלוף הג'ירו בסופו של דבר פרימוש רוגליץ' (יומבו–ויסמה), מנצח הטור דה פראנס 2018 גריינט תומאס (אינאוס), ושניים שפרשו מהג'ירו בגלל פציעה ומחלה כשהיו במיקום גבוה: מנצח הג'ירו ד'איטליה 2020 טאו גייגן הארט (אינאוס) ואלוף העולם המכהן ומנצח וואלטה אספניה רמקו אוונפול (קוויק-סטפ אלפא וייניל). מספר רוכבים נתפסו כפייבוריטים לניצחונות בשלבים המסתיימים בספרינטים, ולכן היו מועמדים לניצחון בקטגוריית הנקודות. מארק קוונדיש (אסטנה קזקסטן) חזר לטור דה פראנס האחרון שלו וניסה לשבור את שיא הניצחונות בקטעים בטור, לאחר שהגיע אליו בתיקו עם אדי מרקס (34). ניצחון בקטע בג'ירו ד'איטליה הוכיח שקוונדיש עדיין יכול לנצח למרות גילו המתקדם (38), אך בקטע השמיני היה מעורב בנפילה, נפצע ונאלץ לפרוש. בשל הופעות חזקות בעונה זו הסיכויים הטובים ביותר לניצחונות בשלבי ספרינט ניתנו ליספר פיליפסן (אלפסין–דסאונינק), וזה אכן ניצח בשלושה קטעים (3, 4 ו-7). פייבוריטים נוספים היו דילן חרונבייחן (קבוצת ג'ייקו - אלולה) ופאביו יאקובסן (קוויק-סטפ אלפא וייניל). רוכבים שיכלו להצטיין הן בספרינטים והן בשטח הררי יותר, ולכן היו מועמדים חזקים גם לדירוג הנקודות, היו המחזיק בחולצה הירוקה ואוט ואן ארט (יומבו–ויסמה), אלוף העולם לשעבר מאדס פדרסן (טרק-סגפרדו), מתייה ואן דר פול (אלפסין–דסאונינק), וביניאם גירמאי (אינטרמארשה–ואנטי–גובר מאטריו). בקטע 2 לבש סיימון ייטס, שדורג שני בנקודות, את החולצה הירוקה, מפני שאדם לבש את החולצה הצהובה בקטע 15 לבש נילסון פאולס, שדורג שני בדירוג ההרים, את החולצה המנוקדת, מפני שווינגגור לבש את החולצה הצהובה מדיה וקבצים בנושא טור דה פראנס 2023 בוויקישיתוף אתר האינטרנט הרשמי של הטור דה פראנס טור דה פראנס 2023, ברשת החברתית אינסטגרם דני פורת, ‏מבילבאו עד פריז: המסלול המלא של הטור, באתר ערוץ הספורט, 30 ביוני 2023 פאר, סטיבן (27 באוקטובר 2022). "Tour de France 2023 route revealed – mountainous profile, only 22km of time trialling and four summit finishes". cyclingnews.com (באנגלית). {{cite web}}: (עזרה) הבלתי מעורער: וינגגור זכה בטור דה פראנס, באתר ערוץ הספורט, 23 ביולי 2023 "The 22 teams - Tour de France 2023". טור דה פראנס (באנגלית). 4 בינואר 2023. {{cite web}}: (עזרה) פאר, סטיבן (2022-01-26). "2023 Tour de France to start in the Basque Country". cyclingnews.com (באנגלית). "Spain's Basque country to host the 2023 Tour de France's Grand Départ". הגרדיאן. רויטרס. 26 בינואר 2022. {{cite news}}: (עזרה) בורן, סינדי (1 ביולי 2023). "Everything you need to know about the 2023 Tour de France". וושינגטון פוסט. {{cite news}}: (עזרה) באקט, אדם (2 ביולי 2023). "Tour de France 2023 route: Every stage of the 110th edition in detail". Cycling Weekly. {{cite news}}: (עזרה) "Official route of Tour de France 2023". טור דה פראנס (באנגלית). אחים לנשק: אדם ייטס זכה בקטע הפתיחה בטור, באתר ערוץ הספורט, 1 ביולי 2023 לפאי הפתיע וניצח בקטע השני בסן סבסטיאן, באתר ערוץ הספורט, 2 ביולי 2023 פיליפסן ניצח בבאיון, ייטס שמר על ההובלה, באתר ערוץ הספורט, 3 ביולי 2023 המהיר בעולם: פיליפסן זכה בקטע ה-4 בטור, באתר ערוץ הספורט, 4 ביולי 2023 ניצחון להינדלי, וינגגור ברח לפוגצ'אר, באתר ערוץ הספורט, 5 ביולי 2023 קלאסיקה: פוגצ'אר ניצח, וינגגור עלה לפסגה, באתר ערוץ הספורט, 6 ביולי 2023 מלך הספרינטרים: פיליפסן ניצח גם בבורדו, באתר ערוץ הספורט, 7 ביולי 2023 הדני ענק: מדס פדרסן ניצח בספרינט בלימוז', באתר ערוץ הספורט, 8 ביולי 2023 דני פורת, ‏כבש את ההר: מייקל וודס מישראל פרמייר טק ניצח בפוי דה דום, באתר ערוץ הספורט, 9 ביולי 2023 בילבאו ניצח בקטע ה-10, אכזבה לניילנדס, באתר ערוץ הספורט, 11 ביולי 2023 הענק הירוק: פיליפסן ניצח בפעם הרביעית, באתר ערוץ הספורט, 12 ביולי 2023 גלעד גרוסמן, טור דה פראנס 2023, קטע 12: פתיחה כאוטית, ניצחון באסקי ועוד טופ 10 לקבוצה הישראלית, באתר "שוונג", 13 ביולי 2023 דני פורת, ‏מיכאל קביטקובסקי ניצח בקטע ה-13 בטור, באתר ערוץ הספורט, 14 ביולי 2023 דני פורת, ‏רודריגס ניצח במורזין. וינגגור לקח שנייה, באתר ערוץ הספורט, 15 ביולי 2023 דני פורת, ‏פואלס ניצח במון בלאן, סטטוס קוו בצמרת, באתר ערוץ הספורט, 16 ביולי 2023 וינגגור פירק את פוגצ'אר וזכה בנג"ש ההררי, באתר ערוץ הספורט, 18 ביולי 2023 הפטרון: וינגגור בדרך לזכיה שניה בטור, באתר ערוץ הספורט, 19 ביולי 2023 הבריחה לניצחון: אסגרין זכה בקטע 18 בטור, באתר ערוץ הספורט, 20 ביולי 2023 בפוטו פיניש: מוחוריץ' ניצח בשלב 19 בטור, באתר ערוץ הספורט, 21 ביולי 2023 וינגגור הבטיח זכיה, פוגצ'אר ניצח בקטע 20, באתר ערוץ הספורט, 22 ביולי 2023 בקט, אדם (11 ביוני 2023). "Roll on the Tour de France: Jonas Vingegaard ready after dominant Critérium du Dauphiné win". Cycling Weekly. {{cite news}}: (עזרה) פיין, אינדיה (12 ביוני 2023). "Tour de France 2023 Favourites: Who Will Win the Yellow Jersey?". Rouleur. {{cite news}}: (עזרה) מקגארת', אנדי (13 ביוני 2023). "Tour de France 2023 – Analysing the contenders". Cyclingnews.com. {{cite news}}: (עזרה) בקט, אדם (19 ביוני 2023). "Denmark's new GC hope and a sober Wout van Aert: Five things we learned from the Tour de Suisse". Cycling Weekly. {{cite news}}: (עזרה) ברנאל נפגע מאוטובוס ומאושפז בטיפול נמרץ, באתר ערוץ הספורט, 25 בינואר 2022 גלעד גרוסמן, ‏בלי הטור, בלי חוזה, עם חלום: האם זהו סוף הקריירה של כריס פרום?, באתר ערוץ הספורט, 25 ביוני 2023 דני פורת, ‏רשמית: רוגליץ' זכה בג'ירו ד'איטליה, באתר ערוץ הספורט, 28 במאי 2023 קובילינסקה, אניטה (20 ביוני 2023). "Giro d'Italia winner Roglic will not ride Tour de France". רויטרס. {{cite news}}: (עזרה) פלטשר, פטריק (30 במאי 2023). "Geraint Thomas to race nationals, Worlds, and 'possibly' Vuelta a España". cyclingnews.com. {{cite news}}: (עזרה) קוטון, ג'ים (18 ביוני 2023). "Ineos Grenadiers and its Tour de France problem". Outside. {{cite news}}: (עזרה) זוטשו, מרקו (19 ביוני 2023). "Tour de France 2023: Alle Etappen im Überblick: Termine, Strecken und Sieger". Süddeutsche Zeitung (בגרמנית). {{cite news}}: (עזרה) סוף כואב: קאבנדיש התרסק ונאלץ לפרוש, באתר ערוץ הספורט, 8 ביולי 2023 בקט, אדם (22 ביוני 2023). "21 riders to watch at the Tour de France 2023: It's not just Jonas Vingegaard and Tadej Pogačar". Cycling Weekly. {{cite news}}: (עזרה) "Official classifications of Tour de France 2022 – Combativity". טור דה פראנס (באנגלית).